LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2013 M. LAPKRIČIO 14 D. NUTARIMO NR. 03-181 „DĖL LIETUVOS BANKO PRIŽIŪRIMŲ FINANSŲ RINKOS DALYVIŲ VADOVŲ IR PAGRINDINES FUNKCIJAS ATLIEKANČIŲ ASMENŲ VERTINIMO NUOSTATŲ PATVIRTINIMO“ PAKEITIMO

2024 m. gruodžio 17 d. Nr. 03-159

Vilnius

Lietuvos banko valdyba n u t a r i a:

1. Pakeisti Lietuvos banko valdybos 2013 m. lapkričio 14 d. nutarimo Nr. 03-181 „Dėl Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų patvirtinimo“ preambulę ir ją išdėstyti taip:

„Vadovaudamasi Lietuvos Respublikos Lietuvos banko įstatymo 42 straipsnio 4 dalies 1 punktu, Lietuvos Respublikos bankų įstatymo 34 straipsnio 2 dalimi, Lietuvos Respublikos centrinių kredito unijų įstatymo 22 straipsnio 2 dalimi, Lietuvos Respublikos kredito unijų įstatymo 27 straipsnio 2 dalimi, Lietuvos Respublikos mokėjimo įstaigų įstatymo 9 straipsniu, Lietuvos Respublikos elektroninių pinigų ir elektroninių pinigų įstaigų įstatymo 16 straipsniu, Lietuvos Respublikos vartojimo kredito įstatymo 22 ir 251 straipsniais, Lietuvos Respublikos su nekilnojamuoju turtu susijusio kredito įstatymo 31 straipsnio 13 dalimi ir 37 straipsnio 2 dalimi, 2020 m. spalio 7 d. Europos Parlamento ir Tarybos reglamento (ES) 2020/1503 dėl Europos sutelktinio finansavimo paslaugų verslui teikėjų, kuriuo iš dalies keičiamas Reglamentas (ES) 2017/1129 ir Direktyva (ES) 2019/1937, 12 straipsnio 2 dalies k ir l punktais, 3 dalimi, 15 straipsniu ir 30 straipsnio 1 dalies a ir b punktais, Lietuvos Respublikos valiutos keityklos operatorių įstatymo 5 straipsniu, Lietuvos Respublikos draudimo įstatymo 11 straipsniu, Lietuvos Respublikos kolektyvinio investavimo subjektų įstatymo 9 straipsniu, Lietuvos Respublikos alternatyviųjų kolektyvinio investavimo subjektų valdytojų įstatymo 13 straipsnio 2 dalimi, Lietuvos Respublikos papildomo savanoriško pensijų kaupimo įstatymo 6 straipsnio 1 dalies 10 punktu, Lietuvos Respublikos informuotiesiems investuotojams skirtų kolektyvinio investavimo subjektų įstatymo 11 straipsniu, Lietuvos Respublikos profesinių pensijų kaupimo įstatymo 13 straipsnio 6 dalimi, 15 straipsnio 7, 8 ir 9 dalimis, 41 straipsnio 4 dalimi, Lietuvos Respublikos finansinių priemonių rinkų įstatymo 4 straipsnio 8 dalimi, 9 ir 58 straipsniais, Lietuvos Respublikos pensijų kaupimo įstatymo 353 straipsniu, Lietuvos Respublikos kredito administratorių ir kredito pirkėjų įstatymo 8 straipsniu, Lietuvos Respublikos kriptoturto rinkų įstatymo 4 straipsnio 2 ir 4 dalimis, Lietuvos banko valdyba nutaria:“.

2. Pakeisti nurodytu nutarimu patvirtintus Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatus:

2.1. Pakeisti 4 punktą ir jį išdėstyti taip:

„4. Nuostatai parengti atsižvelgiant į Europos bankininkystės institucijos ir Europos vertybinių popierių ir rinkų institucijos priimtas Gaires dėl valdymo organo narių ir pagrindines funkcijas atliekančių asmenų tinkamumo vertinimo (angl. Guidelines on the assessment of the suitability of members of the management body and key function holders) (EBA/GL/2021/06, ESMA35-36-2319), Europos bankininkystės institucijos priimtas Gaires dėl vertinimo, ar kredito administratorių valdymo arba administravimo organas kaip visuma turi reikiamų žinių ir patirties, pagal Direktyvą (ES) 2021/2167 (angl. Guidelines on the assessment of adequate knowledge and experience of the management or administrative organ of credit servicers, as a whole, under Directive (EU) 2021/2167) (EBA/GL/2023/09), Europos bankininkystės institucijos ir Europos vertybinių popierių ir rinkų institucijos priimtas Bendras gaires dėl su turtu susietų žetonų emitentų ir kriptoturto paslaugų teikėjų valdymo organo narių tinkamumo vertinimo (angl. Joint EBA and ESMA Guidelines on the assessment of the suitability of the members of the management body of issuers of asset-referenced tokens and of crypto-asset service providers) (EBA/GL/2024/09, ESMA75-453128700-10) ir yra taikomi kartu.“

2.2. Pakeisti 6 punktą ir jį išdėstyti taip:

„6. Finansų rinkos dalyviai, išskyrus finansų rinkos dalyvius, nurodytus Nuostatų 17.3 papunktyje, prieš rinkdami arba skirdami asmenį vadovu ir (arba) pagrindines funkcijas atliekančiu asmeniu, patys privalo įvertinti, ar jis atitinka teisės aktuose nustatytus reikalavimus, ir užfiksuoti vertinimo procesą ir rezultatus.“

2.3. Pakeisti 17.4 papunktį ir jį išdėstyti taip:

„17.4. kitos valstybės kompetentingos institucijos (kai asmuo yra kitos valstybės pilietis arba jo nuolatinė gyvenamoji vieta ar buveinė yra ne Lietuvos Respublikoje) ne vėliau kaip prieš šešis mėnesius parengtą dokumentą, kuriame nurodyta asmens reputacijai vertinti aktuali informacija (teistumo nebuvimas, pritaikytų poveikio priemonių neturėjimas ir pan.). Kriptoturto paslaugų teikėjų ir su turtu susietų žetonų emitentų vadovų atžvilgiu dokumento, kuriame nurodyta asmens reputacijai vertinti aktuali informacija, parengimo data turi būti ne vėlesnė kaip trys mėnesiai ir pateikiama iš kiekvienos pilietybės ir nuolatinės gyvenamosios vietos ar buveinės ne Lietuvos Respublikoje per paskutinius dešimt metų;“.

2.4. Pakeisti 17.5 papunktį ir jį išdėstyti taip:

„17.5. Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų 3 priede nustatytą formą užpildytos susijusių asmenų lentelės. Teikiami Nuostatų priedai turi būti atskirti vienas nuo kito ir pavadinti aiškiai identifikuojančiais pavadinimais;“.

2.5. Pakeisti 28 punktą ir jį išdėstyti taip:

„28. Vertinant asmens reputaciją vertinamos šios aplinkybės:

28.1. teistumas arba pradėtas ikiteisminis tyrimas, neatsižvelgiant į tai, kada jis vykdytas, ir į jo rezultatą, ypatingą dėmesį skiriant teistumui arba pradėtam ikiteisminiam tyrimui už:

28.1.1. nusikalstamą veiką, kuria pažeidžiami bankų ar kitų finansų įstaigų, draudimo veiklą arba finansinių priemonių rinkas reglamentuojantys įstatymai, veiką, susijusią su vertybinių popierių rinkomis ar vertybinių popierių arba mokėjimo priemonėmis, taip pat už pažeidžiamus kovos su pinigų plovimu ir teroristų finansavimu, manipuliavimu rinka, prekyba vertybiniais popieriais pasinaudojant viešai neatskleista informacija įstatymus;

28.1.2. su nesąžiningumu ir (arba) sukčiavimu susijusius teisės pažeidimus arba finansinius nusikaltimus;

28.1.3. nusikaltimus mokesčių tvarkai;

28.1.4. kitus teisės pažeidimus, kai pažeidžiami juridinių asmenų veiklą, bankrotą, nemokumą arba vartotojų apsaugą reglamentuojantys teisės aktai;

28.2. šiuo metu atliekami arba anksčiau teisėsaugos ir kitų institucijų atlikti tyrimai ir (arba) vertinamam asmeniui taikomos ar taikytos procesinės arba kitos prievartos priemonės ar administracinės sankcijos, taikytos jam pažeidus bankų ar kitų finansų įstaigų draudimo veiklą, kitų finansų rinkos dalyvių veiklą, finansinių priemonių rinkas, mokėjimus arba bet kokias finansines paslaugas reglamentuojančių teisės aktų nuostatas;

28.3. bet kokių kitų institucijų arba profesinių subjektų atliekami ar anksčiau atlikti tyrimai ir (arba) procesinės ar kitos prievartos priemonės, taikytos asmeniui pažeidus bet kokias teisės aktų ir (arba) vidaus tvarkų nuostatas;

28.4. ar buvo atvejų, kai vertinamas asmuo nebendradarbiavo su Lietuvos banku, priežiūros arba kitomis institucijomis, nepateikė visos būtinos informacijos, pateikė neteisingą informaciją;

28.5. ar vertinamam asmeniui buvo atsisakyta suteikti registraciją, leidimą, narystę ar kokios nors veiklos, verslo arba profesinę licenciją, atvejai, kai ši registracija, leidimas, narystė ar licencija buvo nesuteikta, atšaukta, panaikinta arba sustabdyta, ar priežiūros arba kita kompetentinga institucija kada nors priėmė sprendimą dėl vertinamo asmens pašalinimo iš pareigų, narystės bet kokioje organizacijoje;

28.6. ar vertinamas asmuo buvo atleistas iš darbo ar nušalintas nuo bet kokių atsakingų ar pasitikėjimu pagrįstų pareigų arba panašiu atveju;

28.7. ar vertinamas asmuo kada nors buvo bet kokios institucijos nušalintas nuo vadovavimo juridiniam asmeniui;

28.8. ar yra duomenų, patvirtinančių, kad vertinamas asmuo nevykdo ar nevykdė kreditorinių įsipareigojimų;

28.9. asmeniui priklausančių ar jo valdomų juridinių asmenų arba juridinių asmenų, kurių kvalifikuotąją įstatinio kapitalo ir (arba) įstatinio kapitalo dalį jis tiesiogiai ar netiesiogiai valdo arba valdė, finansiniai ir veiklos rezultatai, taip pat vykdomos ar vykdytos restruktūrizavimo, bankroto ar likvidavimo procedūros, atsižvelgiant į tai, ar vertinamas asmuo turėjo įtakos (ir, jei taip, kokios įtakos) aplinkybėms, dėl kurių buvo pradėtas šis procesas;

28.10. ar kada nors buvo paskelbtas arba inicijuotas jo, kaip fizinio asmens, bankrotas;

28.11. ar yra ir (arba) yra buvę civilinių ieškinių, administracinių arba baudžiamųjų bylų, investicijų arba prisiimtos rizikos ir paimtų paskolų, galinčių turėti reikšmingą įtaką asmens finansiniam patikimumui;

28.12. administracinių teisės pažeidimų istorija – jų pobūdis, pakartotinumas, sistemiškumas;

28.13. kitas reikšmingas aplinkybes.“

2.6. Pakeisti 1 priedo skilties „Svarbi informacija“ pirmąją pastraipą ir ją išdėstyti taip:

„Šioje anketoje Jūsų pateikiama informacija, įskaitant Jūsų asmens duomenis, yra reikalinga ir bus naudojama priežiūros institucijos funkcijoms vykdyti ir, vykdant šias funkcijas, gali būti atskleista tretiesiems asmenims. Informacija apie asmens duomenų tvarkymą Lietuvos banke pateikta Lietuvos banko interneto tinklalapyje adresu https://www.lb.lt/lt/asmens-duomenu-apsauga.“

2.7. Pakeisti 1 priedo skilties „Pildymo instrukcija“ 6 punktą ir jį išdėstyti taip:

„6. Kai duomenys apie asmens padarytas nusikalstamas veikas, administracinius nusižengimus, vykdomus tyrimus, atliktus vertinimus ir pan. yra kaupiami ir saugomi valstybės institucijų tvarkomuose registruose (duomenų bazėse), pateikite šių institucijų išduotas pažymas, išrašus arba lygiaverčius dokumentus (jei kompetentinga institucija duomenų apie asmens padarytas nusikalstamas veikas ir administracinius nusižengimus neturi, pateikite tokią informaciją patvirtinantį kompetentingos institucijos išduotą dokumentą) arba nurodykite priežastis, dėl kurių tokių dokumentų pateikti negalite, bei pateikite kitus asmens reputacijai vertinti aktualius lygiaverčius dokumentus1. Šis reikalavimas netaikomas, kai šią informaciją turi Lietuvos Respublikos valstybės institucijos.“

2.8. Papildyti 1 priedą pirmąja išnaša ir išdėstyti ją taip:

„1 Lygiaverčiai dokumentai (pvz., notaro išduotas dokumentas, privačių duomenų bazių valdytojų išrašai ir pan.) pateikiami tik tuo atveju, kai asmens reputacijai vertinti aktualaus dokumento nėra galimybės gauti iš valstybės institucijų dėl objektyvių priežasčių.“

2.9. Buvusias 1-16 išnašas laikyti 2-17 išnašomis.

2.10. Pakeisti 1 priedo I dalį ir ją išdėstyti taip:

„I DALIS. FINANSŲ RINKOS DALYVIO IR SKIRIAMO ASMENS IDENTIFIKACINIAI DUOMENYS

Informacija apie finansų rinkos dalyvį

Pavadinimas
Kodas

Informacija apie skiriamą asmenį

Vardas ir pavardė
Ankstesnė pavardė (jei keitėsi)
Asmens kodas (jeigu turite)
Gimimo vieta ir data (jeigu neturite asmens kodo)
Pilietybė (pilietybės)
Ankstesnė pilietybė (pilietybės), jeigu keitėsi

Pateikite asmens tapatybės dokumento kopiją. Jeigu asmuo turi ne vieną pilietybę, prašome pateikti visų asmens tapatybės dokumentų kopijas.

Adresas

Nuolatinės gyvenamosios vietos adresas

Kriptoturto paslaugų teikėjų ir su turtu susietų žetonų emitentų vadovai pateikia paskutinių dešimties metų informaciją apie nuolatinės gyvenamosios vietos adresus.

Kontaktiniai duomenys

Korespondencijos adresas (pildoma, jeigu skiriasi nuo nuolatinės gyvenamosios vietos adreso)
Telefonas
Elektroninis paštas	“

2.11. Pakeisti 1 priedo II dalį ir ją išdėstyti taip:

„II DALIS. INFORMACIJA APIE SKIRIAMO ASMENS PAREIGAS

Būsimų pareigų pavadinimas
Būsimos atsakomybės sritys. Jeigu kreipiamasi dėl valdymo organo pareigų, nurodomos būsimos kuruojamos sritys.
Finansų rinkos dalyvio organas, renkantis (skiriantis) asmenį vadovu ir (arba) pagrindines funkcijas atliekančiu asmeniu, ar kitas tokias teises turintis asmuo (asmenys)
Ar skiriamas asmuo pakeis kitą asmenį?	Taip □ Ne □
Jei skiriamas asmuo pakeis kitą asmenį, kurį ir kodėl?
Pateikite išsamų ir argumentuotą vertinimą bei patvirtinimą, kad skiriamas asmuo atitinka teisės aktuose nustatytus reikalavimus, keliamus finansų rinkos dalyvio vadovui ir (arba) pagrindines funkcijas atliekančiam asmeniui. Jeigu skiriamas asmuo neatitinka nustatytų reikalavimų ir toks patvirtinimas negalimas, nurodoma, kokių reikalavimų skiriamas asmuo neatitinka, ir pateikiamas argumentuotas paaiškinimas, kodėl šį asmenį nuspręsta rinkti arba skirti vadovu ir (arba) pagrindines funkcijas atliekančiu asmeniu, ir argumentai, patvirtinantys, jog skiriamo asmens kvalifikacijos ir patirties pakanka, kad jis galėtų tinkamai eiti šias pareigas.	“

2.12. Pakeisti 1 priedo IV dalies 1.1 papunktį ir jį išdėstyti taip:

„1.1. teisiami (kaltinami) už padarytą nusikalstamą veiką ir (arba) nuteisti už nusikalstamą veiką pagal Lietuvos Respublikos arba užsienio valstybės baudžiamuosius įstatymus, nepaisant to, kad teistumas išnyko?

Taip □	Ne □

Jeigu taip, užpildykite lentelę.

Data	Teisinis pagrindas	Faktinis pagrindas	Institucija	Baudžiamojo proceso baigtis (priimtas apkaltinamasis nuosprendis, išteisinamasis nuosprendis, byla nutraukta, procesas tebevyksta)
“

2.13. Pakeisti 1 priedo IV dalies 1.2 papunktį ir jį išdėstyti taip:

„1.2. įtariamaisiais ikiteisminiame tyrime, nepaisant to, kada jis vyko?

Taip □	Ne □

Jeigu taip, užpildykite lentelę.

Data	Teisinis pagrindas	Faktinis pagrindas	Institucija	Ikiteisiminio tyrimo baigtis (tyrimas nutrauktas, byla perduota į teismą, tyrimas dar vyksta)
“

2.14. Papildyti 1 priedo IV dalį nauju 41 punktu:

„41. Patvirtinu, kad:

1) pagal mano turimą informaciją, su manimi Lietuvos Respublikos finansų įstaigų įstatymo 2 straipsnio 1 ar 2 dalyje apibrėžtais ryšiais susijęs asmuo nėra pripažintas kaltu padaręs Lietuvos Respublikos baudžiamajame kodekse numatytą sunkų, labai sunkų nusikaltimą arba tyčinį nusikaltimą nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, visuomenės saugumui, valstybės tarnybai ir viešiesiems interesams ar juos atitinkančias nusikalstamas veikas pagal kitų valstybių baudžiamuosius įstatymus, nepaisant to, ar teistumas yra išnykęs arba panaikintas;

☐ Taip ☐ Ne

Jeigu ne, pateikite komentarą.

2) nėra jokių aplinkybių, kurios leistų pagrįstai manyti, kad su manimi susiję Lietuvos Respublikos finansų įstaigų įstatymo 2 straipsnio 1 ar 2 dalyje apibrėžti ryšiai galėtų susilpninti mano gebėjimą užtikrinti patikimą ir apdairų finansų rinkos dalyvio valdymą arba kitaip kelti pavojų finansų rinkos dalyvio veiklos saugumui bei patikimumui.

☐ Taip ☐ Ne

Jeigu ne, pateikite komentarą.

“

2.15. Pakeisti 1 priedo IV dalies 5 punktą ir jį išdėstyti taip:

„5. Kita, Jūsų nuomone, reikšminga reputacijai vertinti informacija (teigiama ir neigiama) apie Jus (įskaitant viešai esančią informaciją).

“

2.16. Pakeisti 1 priedo VI dalies 3 punktą ir jį išdėstyti taip:

„3. Nurodykite visas ketinamas eiti pareigas po leidimo išdavimo, pradėdami nuo tų pareigų, dėl kurių pildoma ši anketa (lentelėje taip pat nurodykite ir kitas pareigas, kurias eisite šios anketos I dalyje nurodytame finansų rinkos dalyvyje).

Įmonė (pavadinimas, kodas, buveinės adresas, trumpas veiklos aprašymas)9	Įmonės dydis10	Einamos arba ketinamos eiti pareigos įmonėje11	Privilegijuotasis pareigybių skaičiavimas arba neskaičiavimas12	Papildomi įsipareigojimai13	Laikas, skiriamas pareigoms eiti14	Posėdžių skaičius per metus15	Kadencijos trukmė (nuo–iki)
“

2.17. Pakeisti 1 priedo VII dalies 1 punktą ir jį išdėstyti taip:

„1. Kaip skiriamas asmuo atitiks šios anketos I dalyje nurodyto finansų rinkos dalyvio kolektyvinio tinkamumo užtikrinimo poreikius? Pateikite visų kolegialaus organo narių kolektyvinio tinkamumo įvertinimą paskyrus vertinamą asmenį. Paaiškinkite, kuo skiriamas asmuo prisidės prie šios anketos I dalyje nurodyto finansų rinkos dalyvio organo kolektyvinio tinkamumo, ir nurodykite paskutinį kartą finansų rinkos dalyvio organo atlikto savo kolektyvinio tinkamumo vertinimo (jeigu buvo atliktas) rezultatą.

“

2.18. Pakeisti 2 priedo skilties „Svarbi informacija“ pirmąją pastraipą ir ją išdėstyti taip:

„Šioje anketoje Jūsų pateikiama informacija, įskaitant Jūsų asmens duomenis, yra reikalinga ir bus naudojama priežiūros institucijos funkcijoms vykdyti ir vykdant šias funkcijas gali būti atskleista tretiesiems asmenims. Informacija apie asmens duomenų tvarkymą Lietuvos banke pateikta Lietuvos banko interneto tinklalapyje adresu https://www.lb.lt/lt/asmens-duomenu-apsauga.“

2.19. Pakeisti 2 priedo skilties „Pildymo instrukcija“ 6 punktą ir jį išdėstyti taip:

„6. Kai duomenys apie asmens padarytas nusikalstamas veikas, administracinius nusižengimus, vykdomus tyrimus, atliktus vertinimus ir pan. yra kaupiami ir saugomi valstybės institucijų tvarkomuose registruose (duomenų bazėse), pateikite šių institucijų išduotas pažymas, išrašus arba lygiaverčius dokumentus (jei kompetentinga institucija duomenų apie asmens padarytas nusikalstamas veikas ir administracinius nusižengimus neturi, pateikite tokią informaciją patvirtinantį kompetentingos institucijos išduotą dokumentą) arba nurodykite priežastis, dėl kurių tokių dokumentų pateikti negalite, bei pateikite kitus asmens reputacijai vertinti aktualius lygiaverčius dokumentus18. Šis reikalavimas netaikomas, kai šią informaciją turi Lietuvos Respublikos valstybės institucijos.“

2.20. Papildyti 2 priedą nauja aštuoniolikta išnaša:

„18 Lygiaverčiai dokumentai (pvz., notaro išduotas dokumentas, privačių duomenų bazių valdytojų išrašai ir pan.) pateikiami tik tuo atveju, kai asmens reputacijai vertinti aktualaus dokumento nėra galimybės gauti iš valstybės institucijų dėl objektyvių priežasčių.“

2.21. Pakeisti 2 priedo I dalį ir ją išdėstyti taip:

„I DALIS. FINANSŲ RINKOS DALYVIO IR SKIRIAMO ASMENS IDENTIFIKACINIAI DUOMENYS

Informacija apie finansų rinkos dalyvį

Pavadinimas
Kodas

Informacija apie skiriamą asmenį

Vardas ir pavardė
Ankstesnė pavardė (jei keitėsi)
Asmens kodas (jeigu turite)
Gimimo vieta ir data (jeigu neturite asmens kodo)
Pilietybė (pilietybės)
Ankstesnė pilietybė (pilietybės), jeigu keitėsi

Pateikite asmens tapatybės dokumento kopiją. Jeigu asmuo turi ne vieną pilietybę, prašome pateikti visų asmens tapatybės dokumentų kopijas.

Adresas

Nuolatinės gyvenamosios vietos adresas

Kontaktiniai duomenys

Korespondencijos adresas (pildoma, jeigu skiriasi nuo nuolatinės gyvenamosios vietos adreso)
Telefonas
Elektroninis paštas	“

2.22. Pakeisti 2 priedo II dalį ir ją išdėstyti taip:

„II DALIS. INFORMACIJA APIE SKIRIAMO ASMENS PAREIGAS

Būsimų pareigų pavadinimas
Būsimos atsakomybės sritys
Finansų rinkos dalyvio organas, renkantis (skiriantis) asmenį vadovu ir (arba) pagrindines funkcijas atliekančiu asmeniu, ar kitas tokias teises turintis asmuo (asmenys)
Pateikite išsamų ir argumentuotą vertinimą bei patvirtinimą, kad skiriamas asmuo atitinka teisės aktuose nustatytus reikalavimus, keliamus finansų rinkos dalyvio vadovui ir (arba) pagrindines funkcijas atliekančiam asmeniui. Jeigu skiriamas asmuo neatitinka nustatytų reikalavimų ir toks patvirtinimas negalimas, nurodoma, kokių reikalavimų skiriamas asmuo neatitinka, ir pateikiamas argumentuotas paaiškinimas, kodėl šį asmenį nuspręsta rinkti arba skirti vadovu ir (arba) pagrindines funkcijas atliekančiu asmeniu, ir argumentai, patvirtinantys, jog skiriamo asmens kvalifikacijos ir patirties pakanka, kad jis galėtų tinkamai eiti šias pareigas.	“

2.23. Pakeisti 2 priedo IV dalies 1 punktą ir jį išdėstyti taip:

„1. Ar esate pripažintas kaltu padaręs sunkų, labai sunkų nusikaltimą arba nusikaltimą ar baudžiamąjį nusižengimą nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, visuomenės saugumui, valstybės tarnybai ir viešiesiems interesams ar juos atitinkančias nusikalstamas veikas pagal kitų valstybių baudžiamuosius įstatymus, jeigu teistumas už pirmiau nurodytus nusikaltimus nėra išnykęs ar panaikintas arba nepraėjo 3 metai nuo teismo nuosprendžio, kuriuo Jūs esate pripažintas kaltu dėl šiame punkte nurodytų baudžiamųjų nusižengimų padarymo, įsiteisėjimo dienos?

Taip □	Ne □

Jeigu taip, užpildykite lentelę.

Data	Teisinis pagrindas	Faktinis pagrindas	Institucija	Baudžiamojo proceso baigtis (priimtas apkaltinamasis nuosprendis, išteisinamasis nuosprendis, byla nutraukta, procesas tebevyksta)
“

2.24. Pakeisti 3 priedo preambulę ir išdėstyti ją taip:

„Prašome pateikti į Lietuvos banko prižiūrimo finansų rinkos dalyvio vadovo ir pagrindines funkcijas atliekančio asmens anketoje ir Vartojimo kredito davėjo, kredito davėjo, tarpusavio skolinimo platformos operatoriaus, kredito tarpininko, valiutos keityklos operatoriaus, mokėjimo įstaigos, turinčios ribotos veiklos licenciją, elektroninių pinigų įstaigos, turinčios ribotos veiklos licenciją, vadovo ir pagrindines funkcijas atliekančio asmens anketoje nurodytų juridinių asmenų, kuriuose asmuo per paskutinius 10 metų ėjo ar eina vadovo ir pagrindines funkcijas atliekančio asmens pareigas, taip pat asmenų, kuriuose asmuo yra arba per paskutinius 10 metų buvo tiesiogiai ar netiesiogiai įgijęs kvalifikuotąją įstatinio kapitalo ir (arba) balsavimo teisių dalį, duomenis19. Tais atvejais, kai teikiamos kelių asmenų anketos, Lietuvos bankui galima pateikti bendras susijusių asmenų lenteles.“

2.25. Papildyti 3 priedą nauja devyniolikta išnaša:

„19 Prašome pateikti tikslius duomenis, kaip jie yra įregistruoti valstybės registruose.“

3. Nustatyti, kad šio nutarimo 1 punktas, 2.1, 2.3 ir 2.10 papunkčiai įsigalioja 2024 m. gruodžio 30 d.

4. Nustatyti, kad Lietuvos banke iki šio nutarimo įsigaliojimo dienos gauti, bet nebaigti nagrinėti prašymai baigiami nagrinėti pagal prašymo pateikimo metu galiojusias teisės aktų nuostatas.

Valdybos pirmininkas	Gediminas Šimkus